01/04/2020

Αγαπητοί γονείς και κηδεμόνες:

Η παρούσα επιστολή αποτελεί μία οδηγία για το πώς τα παιδιά μας θα κάνουν τη δραστηριότητα που τους προτείνω.

Είχαμε ήδη ξεκινήσει στο σχολείο να γράφουμε στο Word. Σκοπός είναι να εξοικειωθούν με το πληκτρολόγιο και βήμα-βήμα να πάμε παρακάτω. Η παρούσα δραστηριότητα στόχο έχει να θυμηθούν τα παιδιά τι κάναμε μέσα στην τάξη. Ωστόσο, δεν προλάβαμε να μάθουμε πώς να γυρνάμε το πληκτρολόγιο στα Ελληνικά, οπότε το μόνο που έχετε να κάνετε είναι τους δείξετε που βρίσκεται το Word ή όπως το λέμε στην τάξη «W» για να το ανοίξουν εκείνα και εσείς να γυρίσετε τη γλώσσα στα Ελληνικά.

Αυτό που έχουν να κάνουν είναι να ανοίξουν το βιβλίο της Γλώσσας, το Α’ Τεύχος, στη σελίδα 32 και να βρουν το ποίημα «Αστροναύτης». Αυτό το ποίημα να το αντιγράψουν στο Word.

Για να το αποθηκεύσετε, καλό είναι να δημιουργήσετε ένα φάκελο με το όνομα ΤΠΕ και μέσα εκεί να αποθηκεύεται το αρχείο που ετοίμασε το παιδί σας.

Μπορείτε να μου στείλετε την εργασία του παιδιού σας μέσω email, το οποίο θα το βρείτε μέσα στο μάθημα του eClass.

Αν κάποιος **δεν** έχει το Word στον υπολογιστή του εγκατεστημένο, υπάρχει η δωρεάν έκδοση του [LibreOffice](https://www.libreoffice.org/) που μπορείτε να την κατεβάσετε.

Καλή δύναμη σε όλους.

Με εκτίμηση,

Ευγενία Παπαδοπούλου